Tanaoceridae har antenner som er tynne og minst like lange som kroppen, og ligner derfor mer på gruppen vortebitere og sirisser (Ensifera) enn på andre gresshopper (Caelifera). De er slanke til middels kraftige, gråspraglete gresshopper. Antennenes to innerste ledd er korte og tykke, de øvrige leddene lange og tynne, slik at antennen blir minst så lang som kroppen. Fasettøynene er runde og utstående. Disse artene er helt vingeløse, og thorax er temmelig liten, pronotum nærmest krageformet. Bakbeina er kraftige hoppebein.